Photo by freestocks.org from Pexels .td_uid_2_61793bf1637ff_rand.td-a-rec-img{text-align:left}.td_uid_2_61793bf1637ff_rand.td-a-rec-img img{margin:0 auto 0 0} Minuri li bagħat xi ritratti espliċiti ta' tifla taħt l-età lil nies oħra ngħata l-libertà imma l-Maġistrat Claire Stafrace Zammit ordnat li l-iPhone tat-tifel jitkisser. L-isem tat-tifel ma jistax jixxandar minħabba li għadu minuri u ngħata l-libertà bil-kundizzjonijiet għal tliet snin. Il-Maġistrat wisset lit-tfajjel li jekk dawn l-atti jerġgħu jirrepetu ruħhom se jkun hemm konsegwenzi akbar għalih. L-Ispetturi tal-Pulizija Joseph Busuttil u Dorianne Tabone qalu lill-Qorti li huma bdew jinvestigaw lill-minuri meta rċevew ilment fuq ritratt li kien qed jiġi mxerred. Mill-investigazzjonijiet tagħhom, huma sabu li t-tifel kien irċieva r-ritratt u bagħta lilu nnifsu fuq account ieħor. Għaldaqstant, l-akkużi miġjuba kontrih kienu ta' distribuzzjoni ta' materjal indiċenti u l-użu ta' apparat tekniku biex iwettaq reat. L-avukati tad-Difiża Franco Debono u Francesco Zarb argumentaw li t-tifel ma xerridx ir-ritratt imma bagħtu lilu nnifsu. Huma fakkru wkoll li hu ammetta għall-akkużi miġjuba kontrih u kien iddispjaċih ta' dak li għamel u li kien kien instab ħati għall-ewwel darba. Il-Qorti ma semmietx jekk it-tifel kienx jaf it-tifla fir-ritratt jew jekk il-Pulizija kinitx se tieħu passi legali kontra nies oħra li xerrdu r-ritratt. Fl-2019: Omm issib ritratti indiċenti ta' bintha minuri fuq il-midja soċjali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61793bf164090_rand.td-a-rec-img{text-align:left}.td_uid_3_61793bf164090_rand.td-a-rec-img img{margin:0 auto 0 0}